**Tiszavasvári Város Önkormányzata**

**Képviselő-testületének**

**159/2025.(V.27.) Kt. számú**

**határozata**

(amely a 7/2025.(V.27.) számú alapítói határozatnak minősül)

**A Tiva-Szolg Nonprofit Kft. 2024. évi egyszerűsített éves beszámolójáról és könyvvizsgálói jelentéséről**

Tiszavasvári Város Önkormányzata Képviselő-testülete, úgyis, mint a Tiva-Szolg Nonprofit Korlátolt Felelősségű Társaság tulajdonosa a Polgári Törvénykönyvről szóló 2013. évi V. törvény 3:109. § (2) pontjában, a Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva, illetve a Kft. alapító okiratában rögzítettek szerintaz előterjesztést megtárgyalta és a Tiva-Szolg Nonprofit Kft. (továbbiakban: Kft.) 2024. évi egyszerűsített éves beszámolójával kapcsolatban az alábbi döntést hozza:

1. Tiszavasvári Város Önkormányzata Képviselő-testülete felkéri a Kft. ügyvezetőjét, hogy a Kft. éves beszámolóját és könyvvizsgálói jelentését legkésőbb a május elsejét megelőző munkanapon küldje meg az alapító szerv részére, ennek érdekében pedig a Kft. ügyvezetője tegye meg a szükséges intézkedéseket a Kft. mérlegkészítési határidejének módosításával kapcsolatban.
2. A Képviselő-testület felkéri a polgármestert, hogy tegye meg a szükséges intézkedéseket annak érdekében, hogy a Polgármesteri Hivatal megbízott belső ellenőre egy rendkívüli belső ellenőrzés keretében vizsgálja meg a Kft. részére 2024. évben kapott többlettámogatás, és a Kft. 2024. évi egyszerüsített éves beszámolójában kimutatott nyereség összefüggéseit.
3. A Képviselő–testület felkéri a Kft. ügyvezetőjét, hogy 2025. június 30. napjával készítsen egy időszaki beszámolót, mely beszámoló elkészítési határidejének időpontját 2025. augusztus 31. napjában jelöli meg.
4. A Képviselő-testület **jelen határozat** **1. 2., illetve 3. pontjának figyelembevételével** a Polgári Törvénykönyvről szóló 2013. évi V. törvény 3:109 § (2) pontjában biztosított hatáskörében eljárva a Tiva-Szolg Nonprofit Kft. 2024. évi egyszerűsített éves beszámolóját, kiegészítő és közhasznúsági mellékletét 330.449 eFt eszköz és azzal egyező forrás végösszeggel, 24.662 eFt adózott eredménnyel a melléklet szerinti tartalommal **elfogadja*.***
5. A Képviselő**-**testület megbízza a Kft. ügyvezetőjét, hogy a számvitelről szóló 2000. évi C. törvény 153.-154. §-ában foglalt letétbe helyezési és közzétételi kötelezettségének tegyen eleget.
6. A Képviselő-testület hozzájárul az adózott eredmény eredménytartalékba helyezéséhez.
7. A Képviselő-testület felkéri a polgármestert, hogy a Kft. ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal, illetve esedékességkor **Felelős:**

 Balázsi Csilla polgármester

 dr. Groncsák Andrea ügyvezető

 **Balázsi Csilla Dr. Kovács János**

 **polgármester jegyző**